Meri Çemberlen

**Meri Çemberlen** (d. 3 sentyabr 1947) britaniyalı roman yazıçısı və tarixçi; Onun əsərləri dünyanın müxtəlif kitabxanalarında qorunub saxlanılır.

## Həyatı
Çemberlen 3 sentyabr 1947-ci ildə Cənubi Londonda anadan olub  və Edinburq Universiteti, London İqtisadiyyat və Siyasi Elmlər məktəbi, həmçinin London Universitetinin Royal Hollouey kollecindən dərəcələr alıb. O, siyasi elmlər üzrə alim Ştayn Ringen ilə evlidir. Çemberlen əvvəlcə Keri Harrison ilə evli olub.

## Tarixi fəaliyyəti
Çemberlen Oksford Bruks Universitetinin tarix üzrə təqaüdçü professorudur. Onun "*Fenvumin: İngilis kəndində qadınların portreti"* adlı kitabı 1975-ci ildə Virago Press tərəfindən nəşr edilən ilk kitab olub və qadın tarixi araşdırmalarında şifahi tarix metodunun istifadəsinə öncülük edib. Bu kitab eyni zamanda Keril Çörçillin mükafat qazanan *Fen* (1983) pyesinin ilham mənbəyi olub. *Fenvumin* kitabından sonra qadın tarixi ilə bağlı iki digər kitabı da çap olunub: "Qoca qarıların nağılları: onların tarixi, müalicə üsulları və sehrləri və "Lambetdə Böyümək".

1987-1991-ci illərdə o, Barbadosda yaşayıb və Karib hövzəsi tarixi üzrə işləməyə başlayıb. Şifahi tarix metodundan istifadə edərək, miqrasiya və ailələr haqqında ilkin araşdırmalar aparıb və "*Sürgün və* *qayıdış hekayələri"*  ilə "D*iasporada* *ailə sevgisi: miqrasiya və anqlo-karib təcrübəsi"* adlı iki kitab nəşr edib. Bundan əlavə, dekolonizasiya mövzusunda *Empire and Nation-building in the Caribbean: Barbados 1937–1966* adlı kitab yazıb.

Çemberlen şifahi tarix elminin qurucularından biri hesab edilir. 1977-1987-ci illərdə "*Oral History Journal"* jurnalının icmal redaktoru olub və London History Workshop Mərkəzinin həmtəsisçilərindən biridir. O, qadın tarixi, şifahi tarix və Karib tarixi mövzularında çoxsaylı məqalələrin müəllifidir, bir neçə kitab redaktə edib və "*Memory and Narrative"* seriyasının təsisçi redaktoru olub. O, redaksiya, məsləhət və hökumət komitələrində çalışıb, həmçinin Qərbi Hindistan Universitetində (1995, 2004) və Nyu-York Universitetində (2004) qonaq professor kimi dərs deyib. Çemberlen bir sıra tədqiqat mükafatlarının laureatıdır və Britaniya Kitabxanasının Milli həyat hekayələri kolleksiyası və Rafael Samuel Tarix mərkəzinin məsləhətçisidir. 2012-ci ildə Milli Həyat Hekayələri layihəsi çərçivəsində Britaniya Kitabxanasının Şifahi tarixin şifahi tarixi kolleksiyası üçün Mary Çemberlen ilə bir müsahibə (C1149/27) aparılıb.

## Aktivistliyi
Çemberlen 1960-cı və 1970-ci illərdə Afrika Milli Konqresi (AMK) tərəfindən cəlb edilmiş və London Könüllüləri adlanan qrupun üzvlərindən biri idi. Bu qrupun gənc üzvləri, 1963-64-cü illərdə Rivoniya məhkəmələrindən sonra AMK-nin zəiflədilməsindən sonra, AMK və Cənubi Afrika Kommunist Partiyasının (CAKP) ədəbiyyatını gizli şəkildə Cənubi Afrikaya gətirmək üçün çalışırdılar.

## Mükafatları
Çemberlen 2021-ci ildə Şərqi İngiltərə Universiteti tərəfindən fəxri doktor dərəcəsi ilə təltif edilib.

## Biblioqrafiyası

* *The Lie* (2023)
* *The Forgotten* (2021)
* *The Hidden* (2019)
* *The Dressmaker of Dachau* (2015)
* *The Mighty Jester* (2014)
* *Empire and Nation-building in the Caribbean: Barbados 1937 – 1966* (2010)
* *Memories of Mass Repression* (editor, with Nanci Adler, Selma Leydesdorff, Leyla Neyzi, 2009)
* *Family Love in the Diaspora: Migration and the Anglo Caribbean Experience* (2006)
* *Caribbean Families in Britain and the Transatlantic World* (editor, with Harry Goulbourne, 2001)
* *Caribbean Migration: Globalised Identities* (editor, 1998)
* *Narrative and Genre* (editor with Paul Thompson, 1998, 2004)
* *Narratives of Exile and Return* (1997, 2004)
* *Growing Up In Lambeth* (1989)
* *Writing Lives* (editor, 1988)
* *Old Wives’ Tales: Their Histories, Charms, Spells* (1981, 2006)
* *Fenwomen: A Portrait of Women in an English Village* (1975, 1983, 2011)

## İstinadlar